CELEX: 32012D0364
Language: el
Date: 2012-06-25 00:00:00
Title: 2012/364/ΕΕ: Απόφαση του Συμβουλίου, της 25ης Ιουνίου 2012 , σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/5
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   (2012/364/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, το άρθρο 114 παράγραφος 1 και το άρθρο 207 παράγραφος 2, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 764/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τη θέσπιση διαδικασιών σχετικά με την εφαρμογή ορισμένων εθνικών τεχνικών κανόνων στα προϊόντα που κυκλοφορούν νομίμως στην αγορά άλλου κράτους μέλους (2) πρέπει να ενσωματωθεί στη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»).
            
         
               (2)
            
            
               Ο κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων (3) πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για κοινό πλαίσιο εμπορίας των προϊόντων (4) πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Η απόφαση αριθ. 768/2008/ΕΚ θεσπίζει κοινές αρχές και διατάξεις αναφοράς για μελλοντικές νομοθετικές πράξεις για την εναρμόνιση των όρων εμπορίας των προϊόντων, καθώς και ένα κείμενο αναφοράς για την υφιστάμενη νομοθεσία.
            
         
               (5)
            
            
               Ο κανονισμός (ΕΚ) αριθ. 764/2008 καταργεί την απόφαση αριθ. 3052/95/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1995, περί διαδικασίας αμοιβαίας πληροφόρησης σχετικά με τα εθνικά μέτρα παρέκκλισης από την αρχή της ελεύθερης κυκλοφορίας των εμπορευμάτων των εντός της Κοινότητας (5), η οποία είναι ενσωματωμένη στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη ο κανονισμός (ΕΚ) αριθ. 764/2008.
            
         
               (6)
            
            
               Ο κανονισμός (ΕΚ) αριθ. 765/2008 καταργεί τον κανονισμό (ΕΟΚ) αριθ. 339/93 του Συμβουλίου, της 8ης Φεβρουαρίου 1993, σχετικά με τους ελέγχους της πιστότητας των προϊόντων που εισάγονται από τρίτες χώρες προς τους κανόνες που ισχύουν για την ασφάλεια των προϊόντων (6), που είναι ενσωματωμένος στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη ο κανονισμός (ΕΚ) αριθ. 765/2008.
            
         
               (7)
            
            
               Η απόφαση αριθ. 768/2008/ΕΚ καταργεί την οδηγία 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (7), η οποία έχει ενσωματωθεί στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη η απόφαση αριθ. 768/2008/ΕΚ.
            
         
               (8)
            
            
               Το παράρτημα II της συμφωνίας για τον ΕΟΧ πρέπει, επομένως, να τροποποιηθεί αναλόγως.
            
         
               (9)
            
            
               Η θέση της Ένωσης στη Μεικτή Επιτροπή του ΕΟΧ θα πρέπει, επομένως, να βασισθεί στο επισυναπτόμενο σχέδιο απόφασης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ένωση στη Μεικτή Επιτροπή του ΕΟΧ για την προτεινόμενη τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ βασίζεται στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.
   
      Λουξεμβούργο, 25 Ιουνίου 2012.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 305 της 30.11.1994, σ. 6.
   
      (2)  ΕΕ L 218 της 13.8.2008, σ. 21.
   
      (3)  ΕΕ L 218 της 13.8.2008, σ. 30.
   
      (4)  ΕΕ L 218 της 13.8.2008, σ. 82.
   
      (5)  ΕΕ L 321 της 30.12.1995, σ. 1.
   
      (6)  ΕΕ L 40 της 17.2.1993, σ. 1.
   
      (7)  ΕΕ L 220 της 30.8.1993, σ. 23.
   
      ΣΧΕΔΙΟ
      ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/2012
      της
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 764/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τη θέσπιση διαδικασιών σχετικά με την εφαρμογή ορισμένων εθνικών τεχνικών κανόνων στα προϊόντα που κυκλοφορούν νομίμως στην αγορά άλλου κράτους μέλους (1) πρέπει να ενσωματωθεί στη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»).
               
            
                  (2)
               
               
                  Ο κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Η απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για κοινό πλαίσιο εμπορίας των προϊόντων (3) πρέπει να ενσωματωθεί στη συμφωνία για τον ΕΟΧ.
               
            
                  (4)
               
               
                  Η απόφαση αριθ. 768/2008/ΕΚ θεσπίζει κοινές αρχές και διατάξεις αναφοράς για μελλοντικές νομοθετικές πράξεις για την εναρμόνιση των όρων εμπορίας των προϊόντων, καθώς και ένα κείμενο αναφοράς για την υφιστάμενη νομοθεσία.
               
            
                  (5)
               
               
                  Ο κανονισμός (ΕΚ) αριθ. 764/2008 καταργεί την απόφαση αριθ. 3052/95/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1995, περί διαδικασίας αμοιβαίας πληροφόρησης σχετικά με τα εθνικά μέτρα παρέκκλισης από την αρχή της ελεύθερης κυκλοφορίας των εμπορευμάτων των εντός της Κοινότητας (4), η οποία είναι ενσωματωμένη στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη ο κανονισμός (ΕΚ) αριθ. 764/2008.
               
            
                  (6)
               
               
                  Ο κανονισμός (ΕΚ) αριθ. 765/2008 καταργεί τον κανονισμό (ΕΟΚ) αριθ. 339/93 του Συμβουλίου, της 8ης Φεβρουαρίου 1993, σχετικά με τους ελέγχους της πιστότητας των προϊόντων που εισάγονται από τρίτες χώρες προς τους κανόνες που ισχύουν για την ασφάλεια των προϊόντων (5), ο οποίος είναι ενσωματωμένος στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη ο κανονισμός (ΕΚ) αριθ. 765/2008.
               
            
                  (7)
               
               
                  Η απόφαση αριθ. 768/2008/ΕΚ καταργεί την απόφαση 93/465/ΕΟΚ, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (6), η οποία έχει ενσωματωθεί στη συμφωνία για τον ΕΟΧ. Η συμφωνία για τον ΕΟΧ θα πρέπει, συνεπώς, να τροποποιηθεί για να ληφθεί υπόψη η απόφαση αριθ. 768/2008/ΕΚ.
               
            
                  (8)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XIX του παραρτήματος II της συμφωνίας για τον ΕΟΧ τροποποιείται ως εξής:
      
                  1)
               
               
                  Το κείμενο του σημείου 3β [κανονισμός (ΕΟΚ) αριθ. 339/93 του Συμβουλίου] αντικαθίσταται από τα εξής:
                  «32008 R 0765: Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και εποπτείας της αγοράς όσον αφορά την εμπορία των προϊόντων και για την κατάργηση του κανονισμού (ΕΟΚ) αριθ. 339/93 (ΕΕ L 218 της 13.8.2008, σ. 30).
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  
                              α)
                           
                           
                              Στο άρθρο 4 παράγραφος 2, το ακόλουθο κείμενο προστίθεται στο τέλος:
                              “Το Λιχτενστάιν δύναται επίσης να προσφύγει στον εθνικό φορέα διαπίστευσης της Ελβετίας για τους τομείς προϊόντων τους οποίους καλύπτει η συμφωνία αμοιβαίας αναγνώρισης σχετικά με την αξιολόγηση της πιστότητας μεταξύ της Ευρωπαϊκής Κοινότητας και της Ελβετικής Συνομοσπονδίας, για την οποία οι απαιτήσεις της ΕΕ και της Ελβετικής Συνομοσπονδίας θεωρούνται ισοδύναμες δυνάμει του άρθρου 1 παράγραφοι 2 και 3 της εν λόγω συμφωνίας.”.
                           
                        
                              β)
                           
                           
                              Προϊόντα εξαγόμενα από το Λιχτενστάιν σε άλλα συμβαλλόμενα μέρη δύνανται να υποβληθούν σε συνοριακούς ελέγχους σύμφωνα με τα άρθρα 27-29.».
                           
                        
            
                  2)
               
               
                  Το κείμενο του σημείου 3δ (οδηγία 93/465/ΕΟΚ του Συμβουλίου) αντικαθίσταται από τα ακόλουθα:
                  «32008 D 0768: Απόφαση αριθ. 768/2008/ΕΚ του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με ένα κοινό πλαίσιο για την εμπορία των προϊόντων και σχετικά με την κατάργηση της απόφασης 93/465/ΕΟΚ του Συμβουλίου (ΕΕ L 218 της 13.8.2008, σ. 82).».
               
            
                  3)
               
               
                  Το κείμενο του σημείου 3στ (απόφαση αριθ. 3052/95/ΕΚ του Ευρωπαϊκού Κοινοβουλίου και του Συμβουλίου) αντικαθίσταται από τα ακόλουθα:
                  «32008 R 0764: Κανονισμός (ΕΚ) αριθ. 764/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τη θέσπιση διαδικασιών σχετικά με την εφαρμογή ορισμένων εθνικών τεχνικών κανόνων στα προϊόντα που κυκλοφορούν νομίμως στην αγορά άλλου κράτους μέλους και για την κατάργηση της απόφασης αριθ. 3052/95/ΕΚ (ΕΕ L 218 της 13.8.2008, σ. 21)».
                  Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                  Ο κανονισμός ισχύει μόνον για προϊόντα υπαγόμενα στο άρθρο 8 παράγραφος 3 της συμφωνίας.
                  Ο κανονισμός δεν εφαρμόζεται στο Λιχτενστάιν για προϊόντα υπαγόμενα στο παράρτημα I, στα κεφάλαια ΧΙΙ και ΧΧVII του παραρτήματος II και στο πρωτόκολλο 47 της συμφωνίας, εφόσον η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για το εμπόριο γεωργικών προϊόντων καλύπτει και το Λιχτενστάιν.
               
            
                  4)
               
               
                  Στο σημείο 3η (οδηγία 2001/95/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο σημείο:
                  «, όπως τροποποιήθηκε με:
                  
                              —
                           
                           
                              
                                 32008 R 0765: Κανονισμός (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 6ης Ιουλίου 2008 (ΕΕ L 218 της 13.8.2008, σ. 30).».
                           
                        
            Άρθρο 2
      Τα κείμενα των κανονισμών (ΕΚ) αριθ. 764/2008 και (ΕΚ) αριθ. 765/2008, καθώς και της απόφασης 768/2008/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (7).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, …
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            
               Οι Γραμματείς της Μεικτής Επιτροπής του ΕΟΧ
            
         
      
      
         (1)  ΕΕ L 218 της 13.8.2008, σ. 21.
      
         (2)  ΕΕ L 218 της 13.8.2008, σ. 30.
      
         (3)  ΕΕ L 218 της 13.8.2008, σ. 82.
      
         (4)  ΕΕ L 321 της 30.12.1995, σ. 1.
      
         (5)  ΕΕ L 40 της 17.2.1993, σ. 1.
      
         (6)  ΕΕ L 220 της 30.8.1993, σ. 23.
      
         (7)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]